ASIMAR พุ่งกระฉูด 10% นิวไฮรอบ 5 เดือน วางเป้ารายได้ปีนี้โต 10% ตุนแบ็กล็อก 300 ลบ.
ASIMAR พุ่งกระฉูด 10% นิวไฮรอบ 5 เดือน วางเป้ารายได้ปีนี้โต 10% ตุนแบ็กล็อก 300 ลบ. เดินหน้าประมูลงานใหม่รัฐ-เอกชนต่อเนื่อง
ASIMAR พุ่งกระฉูด 10% นิวไฮรอบ 5 เดือน วางเป้ารายได้ปีนี้โต 10% ตุนแบ็กล็อก 300 ลบ. เดินหน้าประมูลงานใหม่รัฐ-เอกชนต่อเนื่อง
27 เม.ย. 2565

ผู้สื่อข่าวรายงานว่า วันนี้(27 เม.ย.2565) ราคาหุ้นบริษัท เอเชียน มารีน เซอร์วิสส์ จำกัด (มหาชน) หรือ ASIMAR ณ เวลา 14.51น. อยู่ที่ระดับ 2.48 บาท บวก 0.22 บาท หรือ 9.73% ด้วยมูลค่าซื้อขาย 94.77 ล้านบาท ราคาหุ้นนิวไฮรอบ5  เดือนโดยเทียบตั้งแต่หุ้นยืนที่ระดับ 2.52 บาท เมื่อวันที่ 27 ต.ค.64

อนึ่งก่อนหน้านี้นายประกิต ประทีปะเสน ประธานกรรมการ และนายสุรเดช ตัณฑ์ไพบูลย์ประธานเจ้าหน้าที่บริหาร บริษัท เอเชียน มารีน เซอร์วิสส์ จำกัด (มหาชน) หรือ ASIMAR พร้อมด้วย คณะกรรมการบริษัทฯ ร่วมงานประชุมสามัญผู้ถือหุ้นประจำปี 2565 ณ ห้องการเวก โรงแรมโกลเด้น ทิวลิป ซอฟเฟอริน กรุงเทพฯ เมื่อวันที่ 8 เมษายน ที่ผ่านมา
โดยที่ประชุมผู้ถือหุ้นเห็นชอบทุกวาระ พร้อมอนุมัติจ่ายเงินปันผลงวดผลการดำเนินงานปี 2564 ให้แก่ผู้ถือหุ้นในอัตราหุ้นละ 0.10 บาท คิดเป็นเงินรวม 25.83 ล้านบาท กำหนดจ่ายเงินปันผลวันที่ 6 พฤษภาคม 2565 นี้
ด้านแผนธุรกิจปีนี้วางเป้าหมายรายได้เติบโตเพิ่มขึ้น 10 % จากปีก่อน โดยปัจจุบันมีมูลค่างานในมือราว 300 ล้านบาท พร้อมเดินหน้าประมูลงานใหม่ทั้งจากภาครัฐและเอกชนอย่างต่อเนื่อง